महिला दिवस डीग में कल
भरतपुर | अंतर्राष्ट्रीयमहिला दिवस 8 मार्च को लुपिन फाउंडेशन की ओर से सभी तहसील मुख्यालयों पर विभिन्न कार्यक्रमों का आयोजन कर मनाया जाएगा। कार्यक्रम डीग कस्बे की खण्डेलवाल धर्मशाला में सुबह 10 बजे से होगा।
इस अवसर पर उत्कृष्ट कार्य करने वाली 5 महिलाओं को सम्मानित किया जाएगा। कार्यक्रम प्रभारी शालो हेम्ब्रोम ने बताया कि संस्था द्वारा 8 मार्च को जिले में संचालित मल्टी स्किल ट्रेनिंग सेंटरों में अंतर्राष्ट्रीय महिला दिवस समारोह मनाया जाएगा। जिसमें महिलाओं के कौशल एवं उनके आत्मनिर्भरता विषय पर गोष्ठियों का आयोजन होगा, इसमें महिलाओं संबंधी रोजगार के बारे में जानकारी दी जाएगी। कार्यक्रम में मुख्य अतिथि डीग प्रधान गायत्री देवी होंगी। अध्यक्षता नगरपालिका अध्यक्ष मोनिका मथुरिया करेंगी। विशिष्ट अतिथि सामाजिक कार्यकर्ता लता खण्डेलवाल होंगी। उत्कृष्ट कार्य करने वाली ऊंचा नगला की भगवती देवी, संजय नगर भरतपुर की विमला देवी, बैलाराकलां कुम्हेर की राकेश देवी एवं गुरूकुल भुसावर की प्रियंका सिंह को सम्मानित किया जाएगा। इसके अलावा सिलाई, कम्प्यूटर ब्यूटीपार्लर प्रशिक्षण लेने वाली 102 बालिकाओं महिलाओं को प्रमाण-पत्र वितरित किए जाएंगे। साथ ही 12 गरीब बकरी पालक महिलाओं को अनुदान के रूप में ढाई-ढाई हजार रुपए के चैक वितरित किए जाएंगे।
awa_Deva hin_Deva hin_Deva